الصفحه دى يتيمه, حاول تضيفلها لينك فى صفحات تانيه متعلقه بيها. شركة السكر و الصناعات التكامليه المصريه شركه مساهمه مصريه تابعه للشركه القابضه للصناعات الغذائيه و هيا واحده من اكبر منتجين السكر فى جمهوريه مصر العربيه و بتعتبر اقدم مصانع السكر فى مصر و افريقيا والشرق الاوسط. بتتملك الشركه 8 مصانع سكر بصعيد بالاضافه لمصانع الكيماويات و المعدات و العطور بالمركز الرئيسى بالحوامديه. فى 1868 بغرض صناعه تكرير السكر. وبعد ثورة يوليه 1952 تم تاميمها و اعادة تاسيسها بالشكل الحالى فى 3 مايو 1956 بمقتضى القانون رقم 196 لسنه 1956 و بتخضع الشركه لاحكام القانون رقم 203 لسنه 91. بتختص الشركه بانتاج انواع السكر بالاضافه لكتير من الصناعات التكامليه زى المولاس و العسل الصناعى الكحول و الخل و العطور و مستحضرات التجميل و غيرها. بلغت ابرادات الشركه سنه 2011 6157.169 مليون جنيه بصافى ربح 418.184 مليون جنيه و هيا من اكبر المشغلين بصعيد مصر و عدد العاملين بكل فروع و مصانع الشركه 18394 موظف بالاضافه للعماله المؤقته مصانع الشركه الرئيسيه فى الحوامديه بالجيزه بالاضافه لمصانع السكر المنتشره على طول مجرى نهر النيل فى صعيد مصر. بتضم مصانع المعدات و العطور و الكيماويات و التقطير بالاضافه لمصنع فينوس للحلويات و مصنع التعبئه و التوزيع. و بيضم المركز الطبى لخدمه العاملين.